सिसोदिया ने आगे लिखा है, ‘चूंकि सुरक्षा और सेवा के मुद्दे आपके (उपराज्यपाल) अधीन आते हैं, हम चाहते हैं कि यह बैठक आपकी मौजूदगी में हो ताकि अपने अधिकारियों को जो आश्वासन हमें देने होंगे, हम दे देंगे और जो आपके दायरे में आते हैं, वो आप दे दीजिए। हम चाहते हैं कि इसका समाधान जल्द से जल्द निकाला जाए ताकि जनता के काम फिर से तेजी से किए जा सकें। मुझे उम्मीद है कि आप सभी पक्षों को जल्द से जल्द बुलाकर मीटिंग कर इसका समाधान निकालेंगे’। मुख्यमंत्री ने भी ट्वीट कर जल्द बैठक बुलाए जाने की उम्मीद जताई।